Psigiatriese evaluering vir man wat glo vrou, kinders moorDie man van Durban wat daarvan beskuldig word dat hy sy vrou en twee tienerkinders met ŉ tradisionele Hindoe-voorwerp doodgeslaan het, het Maandag in die Chatsworth-landdroshof verskyn. Natasha Ramkisson, woordvoerder van die Nasionale Vervolgingsgesag (NVG), sê die saak is tot 10 April uitgestel sodat Rajan Kandasamy (44) psigiatriese evaluering kan ondergaan. Sivian Samuels, Kandasamy se regsverteenwoordiger, het op 10 Januarie ŉ aansoek ingedien en versoek dat sy kliënt psigiatries geevalueer word maar was daar nie ŉ bed in ŉ psigiatriese instelling beskikbaar nie. “Hy sal vandag [Maandag] opgeneem word,” het Ramkisson gesê. Kandasamy het glo ŉ gada, ŉ tradisionele ampstaf van die Hindoe-god Hanuman, gebruik om sy vrou en twee kinders, onderskeidelik 17 en 18 jaar oud, te vermoor. Hul bebloede liggame is op 29 Desember opgespoor nadat ondersoek ingestel is toe die gesin nie ŉ herdenkingsdiens bygewoon het nie. Die beskuldigde se familie het hom op Oujaarsaand aan die polisie oorgegee. Lees ook: Gada-moord: Man weer in hof Gada-saak uitgestel vir sielkundige ondersoek Man in hof wat glo vrou, kinders met Hindu-voorwerp vermoor Ma, kinders met “religieuse voorwerp” doodgeslaan